(S'ha redirigit des de: Carnaval als països de parla alemanya)\nEl carnaval (o carnestoltes, nom habitual als Països Catalans, també conegut a Mallorca i Menorca com a els darrers dies) és una celebració pertanyent al calendari lunar. Per aquest motiu, és una festa mòbil que se celebra set setmanes després de la primera lluna plena passat el solstici d’hivern. Però el carnaval s’ha d’emmarcar dins un cicle sencer amb sentit propi, el cicle que precedeix la quaresma. Per tant, des d’aquesta altra perspectiva, per situar el carnaval en el calendari hem de buscar la primera lluna plena posterior a l'equinocci de primavera. El diumenge següent és Diumenge de Pasqua i el diumenge de la setmana anterior és Diumenge de Rams. A partir d’aquest últim comptem quaranta dies enrere i arribem al Dimecres de Cendra, el primer dia de la quaresma i l’últim del carnaval. El dijous anterior és l’inici tradicional de la setmana de carnaval o Dijous Gras. D’aquesta manera, el Dimecres de Cendra es mourà entre els dies 4 de febrer i 10 de març, i el Dijous Gras oscil·larà entre el 29 de gener i el 4 de març.\nHistòricament, han destacat diferents carnavals arreu de Catalunya diferenciats per les seves particularitats, com els de Barcelona, Sitges i Tarragona, d'estil més brasiler, i els de Vilanova i la Geltrú i Solsona com a tradicionals.\nDos personatges han representat històricament la lluita entre el que signifiquen el carnaval i la Quaresma. Per un costat, el rei Carnestoltes, un personatge gruixut, dragador, bevedor i esbojarrat. Per l'altre, la seva enemiga, la vella Quaresma, una vella de set cames que dejuna i no menja carn (però sí peix).\nDes d'antic la gastronomia tradicional dels Països Catalans ha estat marcada per les estacions i les festes. Abans era costum criar un porc i fer una matança a l'any, o algunes famílies dues, una de les dues solia ser per carnaval i l'altra pel Nadal.\nLa sardina i l’arengada són menges estretament lligades a la celebració del carnaval. L’últim dia de festa, Dimecres de Cendra, s’organitza a Barcelona un seguici fúnebre i satíric d’enterrament del rei Carnestoltes i enterrament de la sardina, que posa fi al període de disbauxa i marca el començament d’una època de devoció religiosa, la Quaresma. Aquest dia es fan nombrosos àpats populars als barris i en espais emblemàtics de la ciutat i es convida tothom a menjar sardines o arengades.\nL’origen de l’enterrament de la sardina prové de l’antiga tradició de sortir als afores a berenar l’últim dia de carnaval i fer aquest ritual per tancar el període de gresca. El fet d’enterrar la sardina també té certes connotacions carnals, perquè era el darrer dia que es permetien pràctiques sexuals abans d’entrar en l’abstinència religiosa.\nCarnaval als països de parla alemanya[modifica]\n↑ «Diccionari català-valencià-balear, s.v. DARRER, accepció b)» (en català). [Consulta: 11 febrer 2018].\n↑ 4,0 4,1 «Carnaval». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).\nEl carnaval a Suïssa\nArticle sobre la rua de carnaval. Pàgina oficial de la ciutat de Colònia\nMuseu del carnaval de Colònia\nObtingut de «https://ca.wikipedia.org/w/index.php?title=Carnaval&oldid=19707670#Carnaval_als_països_de_parla_alemanya»\nLa pàgina va ser modificada per darrera vegada el 1 març 2018 a les 23:26.


Casa Rossa in Villa Arcobaleno Imperia Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nCasa Rossa in Villa ArcobalenoApartamentVia Nazionale 328/9, Costa D'oneglia, Imperia, Itàlia, 18100 - Veure al mapaExcepcional9,2Basada en2comentarisCasa Rossa in Villa ArcobalenoVeure més fotosVeure més fotosVeure totes les 24 fotos\nTant si es tracta d'un viatge de plaer com si és de negocis, Casa Rossa in Villa Arcobaleno és una elecció d'allotjament magnífica quan visiten Imperia. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Casa Rossa in Villa Arcobaleno, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha habitació familiar, instal.lacions de barbacoa. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Si buscau un allotjament còmode i adequat a Imperia, faci de Casa Rossa in Villa Arcobaleno la vostra llar.\nCal que informeu el Casa Rossa in Villa Arcobaleno de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 150 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


L’exrector de Sant Vicenç de Castellet nega haver falsificat un casament perquè la vídua cobrés l’herència | Ona Bages\nInici Imatges L’exrector de Sant Vicenç de Castellet nega haver falsificat un casament perquè...\nMoment de la declaració de l'exrector de Sant Vicenç, David Vargas, durant el judici. ACN\nL’exrector de Sant Vicenç de Castellet nega haver falsificat un casament perquè la vídua cobrés l’herència. David Vargas diu que els va casar “en secret” i no ho va notificar al registre civil “perquè l’habitual era no fer-ho”.\nAmb la firma de l’home, que ja era mort, va facilitar que la vídua cobrés l’herència quan l’home va morir. Vargas ha assegurat, davant el tribunal, que l’ofici es va celebrar “en secret” el juliol de 2008 a petició dels nuvis i que no ho va notificar al registre civil, tal com marca la llei. L’enllaç del fals matrimoni es va inscriure el març de 2009, cinc mesos després que l’home morís. Vargas també explica que que va demanar a la vídua reiteradament la documentació que faltava a l’expedient.\nPer la seva part, la filla de la dona, acusada també en el procés, ha assegurat que el matrimoni es va oficiar i que ella en va ser testimoni. A preguntes de la seva defensa ha explicat que no sabia per què el matrimoni no va dur el certificat de l’enllaç al registre.\nPer tan, la filla atribueix que el fet de no presentar els papers es tracta d’un pur malentés. Segons la fiscalia, arran de la mort de l’home, la seva mare hauria heretat un patrimoni valorat en gairebé mig milió d’euros. En aquest judici qui també va dir la seva va ser la filla del difunt. Explica que la dona es va posar molt nerviosa al saber que no li havia quedat res per herència i que en cap moment es va parlar que ja s’havia casat prèviament amb l’home.\nEn la seva petició inicial, la fiscalia imputa als acusats un delicte de falsedat en document oficial i un delicte d’estafa agreujada. Demana per a ells 8 anys de presó i a una multa de 24 mesos a raó de 20 euros diaris.


[comunicat de la LCR] Joves i habitants dels barris, junts contra el govern - Indymedia Barcelona\nNotícies :: globalització neoliberal : criminalització i repressió : immigració\n[comunicat de la LCR] Joves i habitants dels barris, junts contra el govern\nper Ligue communiste revolutionnarie\t 07 nov 2005\ncomunicat de la LCR\nDesprés de la reunió del consell de seguretat interior, Chirac i el seu govern persisteixen. A data d’avui, no han presentat encara les seves excuses o penediment per la mort de Zyed i Bouna a Clichy-sous-Bois. Per contra, més que mai, posen l’accent en la continuació i accentuació de la repressió. Per la LCR, el govern és totalment responsable de la situació degradada que coneixen els barris populars. La realitat de cada dia és l’atur massiu, la destrucció dels serveis públics, els controls d’identitat, i les declaracions insultants i discriminatòries de Sarkozy. Tot això reforça el sentiment d’exclusió i de tensió que no troba cap altra sortida, per l’instant, que en la violència, la desesperació, i el desarrelament, engendrant nous drames humans. Política de seguretat i liberalisme són les dues cares d’una mateixa política. És per això que els joves i les poblacions dels barris populars no s’han d’enfrontar sinó de retrobar el camí de la solidaritat. La mobilització popular contra el govern és indispensable per fer comprendre bé el drama de Clichy, posar fi a les provocacions policials, exigir la sortida de Sarkozy, aturar les reformes liberals i revindicar que les polítiques prioritzin la satisfacció de les demandes socials. La LCR crida a la població, als joves, a les forces d’esquerra i democràtiques a construir aquest front de resistència.\nParis, 7 de novembre de 2005\nPero vosaltres de que aneu?\nper K.\t 07 nov 2005\nTeniu uns nassos que us els trepitgeu. Us esteu aprofitant que un moviment autonom ha pres forca per afegir-hi el vostre discurs de sempre i apuntar-vos al carro. I aixo va pels de revolta global com aniria tambe per els de la LCR i altra penya que desde la esquerra que es vol rupturista pero participa en el joc-farsa d'eleccions-subvencions tipus un altre comunicat que sortia amb la genial idea de fer un Forum Social dedicat a les Banlieues. Tinguent en compte el que han aconseguit els Forums Socials Mundials a nivell internacional deixeu-me expressar els meus dubtes sobre la possible eficacia d'aquests instruments. Encara que ben bé sembla que l'eficacia o el resultat final no importin mentre sortim a la foto els de sempre.\nDoncs us feu fotre col.legues. Ho dic ben clar perque m'irrita profundament veure a gent i organitzacions que han participat en la elaboracio e implementacio de les estrategies de segregacio i marginacio que han suposat la base de l'actual esclat de violencia intentant trobar un sentit, establir un dialeg, obrir una negociacio... que no ho veieu que no hi ha dialeg possible ni negociacio? Sarkozy fora, unica i sola demanda. I despres veurem. Aquesta penya no es mou en un discurs politic de salo, de grans idees i boniques paraules. Estan defensant un territori contra el que ells consideren es una agressio permanent. Violencia contra violencia. Lo fotut es que estan cremant cotxes i mobiliari urba als seus propis barris, als seus propis veins. O consegueixen trencar el cercle de policia i comencen a fer mal a les grans ciutats o aixo se´ls hi tornara en contra. Es cuestio de dies. Si el Sarkozy no surt del govern en les proximes 48-72 hores, ja no en sortira i la reaccio en forma de manifes "contra la violencia" i per "l'ordre republica" es comencaran a produir arreu. Mes que La Haine recomano Ma cite va craquer una peli una mica mes antiga pero molt millor per entendre el problema. Perque esta clar que hi ha un problema. I aquest problema es diu integracio pero tambe explotacio i discriminacio. No idealitzem un crit de rabia, no estan fent la revolucio sino simplement dient "som aqui no heu aconseguit esborrar-nos de la vostra bonica societat. I ha arribat l'hora de pagar".\nRecuperadors a la foguera.\nRe: [comunicat de la LCR] Joves i habitants dels barris, junts contra el govern\nper jo no soc d'aquests del primer post\t 07 nov 2005\nau, ves i mira qui es mou i qui no es mou a França, els de LCR i altres grups troskos, i els de la CNT i altres grups anarcos, entre d'altres\nau, mira que diuen tots plegats, fes-te una opinio, i despres mira el que diuen aqui quatre ninotaires de fira, i despres deixes anar la teva il·luminada, phantomas, que sembles el de la parada de metro de la Boqueria.\nqui es mou i qui no es mou\nper K.\t 08 nov 2005\nEn/la "jo no soc d'aquests del primer post" ens diu que anem i mirem qui es mou i qui no es mou a França. Doncs tu, imagina't que ho hem fet i ens hem adonat que a les cités la movilització politica va per altres vies que la LCR i troskos... que curiosament tenen mes exit i poder de convocatoria a universitats i altres indrets. L'ultima moguda gran a nivell electoral va ser a les europees, on una llista anomenada " Solidarité Palestine" amb l'humorista Dieudonné i basada exclusivament en el tema palestí va treure un resultat espectacular aixecant les critiques i acusacions d'anti-semitisme d'altres partits. La LCR no hi pinta res, el Besancenot i la Laiguiller que segueixin fent de figura folclorica i simpatica per el PS i la esquerra ben pensant.\nMira, per a que tambe tu et facis una opinio, et recomano miris aquesta pagina del MIB. El moviment Migration et Banlieue a veure qui pinta on\nAh, i les descalificacions te les guardes\nper KK\t 08 nov 2005\nOh perdona, gran far que ens ilumines en la negra nit dels moviments socials, perdona a qui ha gosat criticar la teva crítica. Està clar que amb tu i tres més com tu la revolució ja estaria en marxa, està clar que la solució al tema dels suburbis és molt fàcil, fora Sarkozy! (Una demanda realista i d'immediata realització).\nOh K. continua iluminant-nos amb la teva sapiència, amb el teu purisme i amb les teves opinions.\nSense tu no fariam res, que han de dir els comunistes, trotskistes, anarquistes, etc. si la VERITAT suprema la representes tu.\nGràcies per existir K.\nDe res, amiguet/a\nM'emocionen les teves paraules "KK". Crec que m'has entes malament o potser jo no m'he explicat pas bé. Pero estigues tranquil/a que seguiré expressant la meva opinió quan cregui que puc aportar alguna cosa.\nper tres rals al vol\t 09 nov 2005\nl'anticomunisme us perd a alguns\nper cert ja que em recomanes una plana t'en recomano una altra, la reina major de tots els fantasmes del planeta que estant a la page i de tornada de tot:\nara ves al tanto, no acabis d'ujier del Parlament Europeu repartint dossiers de la misteriosa Constitution europea.\nper anticomunisme?\t 13 nov 2005\nperque dius anticomunisme quan vols dir antidirigisme, antiautiritarisme, antistalinisme, antileninisme, antimarxisme, antiboltxevisme, antitroskisme...? Es a dir anti-falsimartell\nEl vostre problema es que us penseu que sou els unics comunistes per estar ficats en una partit (PC, PCPC, PCPCPC??) o un petit-partit. Potser perque Marx i Engels van escriure el Manifest Comunista i no el Manifest MArxista (juas juas). En fi, sou patertics quan us feu les vistimes. Si vosaltres heu sigut históricament els botxins de totes les revolucions, els gestors de l'Estat proletari, la avantguarda burocrática. Snif!\nQuina llastima de marxistes cobards, que no saben valorar l'autocritica i la fraternitat insurrecional. En fi, com més vells us feu més socialdemocrates se us posen les pintes.\nAmb rao acabeu alguns als partits veratders (PSC, PSOE, PP!!!)


Quins són els plans pel cap de setmana a Terrassa? | La torre del Palau\nQuins són els plans pel cap de setmana a Terrassa?\nper Redacció, Terrassa , 14 de setembre de 2018 a les 15:20 |\nAquest cap de setmana Terrassa ofereix diverses activitats per a tots els públics, us en destaquem algunes:\n- Diada de l'Avi Emili dels Castellers de Terrassa\nCom cada any els Castellers de Terrassa celebren, el segon cap de setmana de setembre, la Diada d'Homenatge a Emili Miró, l'Avi Emili. Enguany la Diada d'Avi Emili arriba carregada d'actes.\n- Autobús sense conductor\nEls terrassencs podran gaudir de l'autobús sense conductor a partir d'aquest divendres 14 de setembre. L'autobús eutònom ÈRICA circularà pel Parc de Vallparadís fins el 18 de setembre dins de la Setmana de la Mobilitat 2018.\n- II Diada d’Entitats\nDistricte 5 de Terrassa\nLa jornada s’emmarca en el programa de dinamització comunitària del districte La II Diada d’Entitats del Districte 5 tindrà lloc aquest dissabte a la tarda la plaça de Can Roca, amb diverses activitats, tallers i espectacles de caràcter infantil, inclusiu i solidari. A partir de les 17 h, la plaça acollirà paradetes informatives de les entitats del districte i tallers i jocs diversos. A les 17.30 h tindrà lloc una cercavila, a les 18 hi haurà un conta contes infantil amb intèrpret de llengua de signes, i a les 18.30 h es farà un espectacle infantil. El sopar solidari a càrrec de l’Associació de Veïns de Poble Nou - Zona Esportiva començarà a les 20 h, amb botifarra i begudes a preus populars. La Diada finalitzarà amb un concert a càrrec d’El Café de Nikanor, a les 20.30 h, i amb l’espectacle piromusical a càrrec de Drac i Bruixes de Can Boada, que tindrà lloc a les 22 h.\n- Presentació del llibre "Beneïda sigui la serp"\nAmb Sònia Moll Gamboa (Autora, Matilde Martinez (Editora Godall Edicions) i Núria Casanovas (Periodista, activista cultural). Aquest llibre és un recull de quaranta quatre articles escrits per Sònia Moll al llarg de tres anys al setmanari digital La Directa ordenat en tres seccions: Les dones ho van dir, diumenges amb el pare, un oceà dins nostre.\n- Concert de Sònics\nCasa Baumann, avinguda de Jacquard, 1 a les 20h\nBanda terrassenca que versionen els millors clàssics de rock dels 80-90. Taquilla inversa\n- Vermut musical amb Clàudia Cabero\nCasa Baumann, avinguda de Jacquard, 1 a les 12.30h\nNascuda a Barcelona en una família de músics, arquitecta de formació, cantant de vocació i inquieta per definició. El projecte Clàudia Cabero neix a l’abril del 2016, oferint concerts sola acompanyada de guitarra i d’una estació looper, amb un repertori eclèctic en el que inclou cançons pròpies escrites en català i portuguès, versions -més o menys lliures- i fusionismes (barreges de cançons fusionades, reinterpretades, desgranades). El resultat és una proposta inter gènere-cional amb la veu com a protagonista, de caràcter íntim i proper. El gener del 2018 llança Melic, el seu primer EP, un recull de cinc cançons pròpies escrites en català i portuguès, que consolida la proposta cap al vessant més de cantautora. És una fotografia sonora del què són cinc de les cançons escrites i arranjades per la cantant, i que segueixen transformant-se concert rere concert. Aquestes cinc cançons, algunes altres compostes per la cantant i altres músiques d’arrel\ntradicional conformen el repertori del concert en què es presenta aquest primer treball discogràfic. Melic creix i es presenta en banda, amb la col·laboració de'n Guillem Aguilar al baix i cordes diverses, la Sandra Monfort a la guitarra i la Clàudia Cabero a la veu i el looper. Taquilla inversa\n- Exposició de Brigitta Both\nCentre Cultural de Terrassa, 340\nPremiada per l’obra Sincronitzats, Brigitta Both, presenta el seu treball realitzat entre el 2015 i el 2018 a la sala 3 del Centre Cultural Terrassa. L’exposició, s’inaugura aquest dijous 13 de setembre i es podrà visitar des del 6 de setembre fins al 7 d’octubre.\n- Exposició fotogràfica sobre el record\nEspai La Galeria del Centre Cultural Terrassa, fins al 30 de setembre\nEstats alterats és el nom d’aquesta mostra de Jose Antonio Soria i Lídia Moreno, que reflexiona sobre la transformació dels nostres records familiars. En total es podran observar 15 fotografies en blanc i negre on s’empra el collage i la pintura per donar vida a noves percepcions. "Fotografiem per recordar però de vegades la nostra memòria en decadència crea una nova representació", expliquen els dos autors.\n- Exposició "La Captura"\nSala 3, Centre Cultural Terrassa fins el 7 d'octubre\nL’anomenada Escola d’Olot, aquella que diuen que retrata la Garrotxa verda i humida des del segle XIX, en realitat, mai ha existit. No ha passat mai de ser una etiqueta vaga enmig de converses vagues. El que ha existit –això sí- és l’intent tossut per part de molts pintors de capturar el paisatge d’Olot i els seus voltants. Joaquim Vayreda va ser el primer, l’artista que crearia el topos, el lloc comú que inspiraria a tants. Darrera d’ell vindrien molts pintors i de molts tipus: els delejants, els trasplantats, els “fills de”, els que no surten mai del marc, els que sí que ho fan. Tots ells van provocar una densitat d’artistes única al país (tothom a la ciutat coneixia personalment un pintor); una suma d’obres gegantina sorgida d’una demanda real que desembocà cap a un gest aïllat, personal, a la vegada que radical: no intentar-ho més. El paisatge d’Olot no es capturaria, ni es traslladaria una vegada més. Només es trepitjaria, es miraria. O no. Només faltaria.\n- Visita guiada a la Masia Freixa\nSocietat, cultura, plans de cap de setmana, societat


Primera exposició anual a la Biblioteca: tres-cents anys dels fets de 1714 - Notícies de l'Ajuntament de la Vila de Masquefa\nPrimera exposició anual a la Biblioteca: tres-cents anys dels fets de 1714\nLa Biblioteca Municipal de Masquefa enceta un nou cicle d’exposicions temàtiques que s’allargaran durant tot l’any. Ho fa amb una mostra que recorda i commemora els tràgics fets de 1714, durant la Guerra de Successió, precisament ara que se’n celebra el tricentenari.\nLa mostra inclou tot tipus de materials -llibres d’història, novel·les, pel·lícules i música- que es poden consultar a la biblioteca o endur-se en préstec a casa i que estan relacionats amb els fets de 1714 i l’època, el Barroc. Al llarg de tot l’any també s’hi aniran afegint retalls de premsa que facin referència als actes del programa del Tricentenari organitzat per commemorar els tres segles de la caiguda de Barcelona. A més, la biblioteca ha creat una etiqueta a twitter (#1714biblioMasquefa) per difondre les informacions que vagin apareixent a Internet.\n1714: els fets\nL’11 de setembre del 1714 va marcar la fi de la lluita al Principat i l’arrencada d’una època, en molts aspectes encara vigent, en la qual Catalunya va perdre les llibertats seculars. Europa sortia aleshores d’un dels conflictes bèl·lics més importants de la seva història, la Guerra de Successió espanyola, en què Catalunya havia jugat un paper protagonista.\nEl setge de Barcelona va ser una de les darreres operacions militars de la Guerra de Successió Espanyola, entre el 25 de juliol de 1713 i l’11 de setembre de 1714, i va enfrontar els defensors de Barcelona, compostos per la coronela, l’exèrcit regular català, de tropa procedent de la resta de territoris de la Corona d’Aragó, i soldats d’altres territoris que sostenien Carles III. Molt sobrepassats en nombre, i completament envoltats de soldats borbònics, els catalans van triar la resistència fins a la mort. L’execució de la defensa a la Batalla de Barcelona s’utilitza com a símbol de la resistència del poble de Catalunya en defensa del país, i el referent ha merescut la consideració de recordar-ne la data com a Diada Nacional de Catalunya.\nCategoria: GeneralPer Ajuntament de Masquefa 05/02/2014\nAnteriorPrevious post:Aquest dijous, 13 de febrer, sessió ordinària del PleSegüentNext post:L’Ajuntament asfalta el Camí del Maset


Inaugurada a la Seu la campanya "Els Bombers t'acompanyen a donar sang" — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Inaugurada a la Seu la campanya "Els Bombers t'acompanyen a donar sang"\nInaugurada a la Seu la campanya "Els Bombers t'acompanyen a donar sang"\nL’acció es va encetar fa cinc anys després d’una iniciativa del col·lectiu Bombers amb Cor. L'activitat, en què es va veure un simulacre d'excarceració, ha sumat 49 donacions i 11 oferiments\nLa Seu ha acollit aquest dissabte la inauguració de la campanya "Els Bombers t'acompanyen a donar sang", que es va encetar fa cinc anys després d'una iniciativa del col·lectiu Bombers amb cor. En total s'han recollit a la ciutat 49 donacions i hi ha hagut 11 oferiments.\nL’acte inaugural va comptar amb la presència de l’alcalde del municipi, Albert Batalla; la regidora de Salut, Montse Bonet; la directora dels Serveis Territorials del Departament d’Interior a Lleida, Montserrat Meseguer; el cap de l’Àrea de Prevenció i Gestió de la Regió d’Emergències de Lleida, Josep Perna; el director del Banc de Sang i Teixits de Lleida, Juan Manuel Sánchez; i el caporal i coordinador de la campanya al parc de bombers de la Seu d'Urgell, Xavi Colomés.\nL’alcalde urgellenc, Albert Batalla, va agrair la participació dels col·lectius implicats. "Una vegada més, la Seu demostra la seva solidaritat, i volem agrair la implicació de tothom que fa possible el bon funcionament del Banc de Sang, en especial avui als Bombers".\nL'acte va comptar amb una exhibició de vehicles i un simulacre d'excarceració.\nCinquena edició de la campanya\nAquesta és la cinquena edició de la campanya conjunta dels Bombers de la Generalitat i el Banc de Sang i Teixits, a la qual s’hi han sumat diversos ajuntaments. Els esforços s'encaren a assolir l’augment de les donacions de sang i s'espera rebren unes 2.000. En total, seran 28 les ciutats catalanes que acullin la iniciativa solidària.\nAquesta serà l’edició amb més campanyes i amb més parcs de bombers participants, més d’una quarantena. A més, municipis com Gavà, Badalona, Cassà de la Selva, Igualada, Martorell, Camprodon, Sant Cugat, Rubí i Esparreguera s’estrenaran en aquesta edició.\nLa campanya “Els Bombers t’acompanyen a donar sang” compta amb la destacada col·laboració dels ajuntaments, que s’han implicat en la realització de la campanya gràcies a la participació d’entitats culturals (colles castelleres i geganteres, batukades, actuacions musicals, etc) per dinamitzar les diverses jornades. En aquesta mateixa línia, cal destacar que les donacions de sang en algunes de les ciutats es faran a les seus dels mateixos consistoris.\nCampanya a la Seu "Els Bombers t'acompanyen a donar sang"\nSimulacre d'excarceració dels Bombers


Planeta Sigarra: de febrer 2018\nStan Sakai, creador d'Usagi Yojimbo, convidat al 36 Saló del Còmic de Barcelona\nStan Sakai, creador d'Usagi Yojimbo, còmic protagonitzat pel conill samurai Miyamoto Usagi, visitarà el 36 Saló Internacional del Còmic de Barcelona.\nStan Sakai va néixer a Kyoto (Japó) però es va criar a Hawaii i ara viu a Califòrnia. Es va llicenciar en Belles Arts per la Universitat de Hawaii i va completar els seus estudis a l'Art Center College of Design de Pasadena, Califòrnia.\nLa seva gran creació Usagi Yojimbo va aparèixer per primera vegada en còmic el 1984. Des de llavors, Usagi s'ha pogut veure a la televisió com a convidat de les Tortugues Ninja, s'han fet joguines i robes amb la seva figura i ha protagonitzat una sèrie de recopilacions en llibre. El 1991, va crear Space Usagi, sobre les aventures d'un descendent de l'Usagi original que presentava als samurais en un escenari futurista.\nSakai també és un guardonat retolista gràcies al seu treball en Groo, de Sergio Aragonés, a les pàgines dominicals d'Spiderman i a Usagi Yojimbo. I és sens dubte un autor de reconegut prestigi: ha rebut un premi Parent's Choice, un premi Inkpot, un premi de l'American Library Association, un premi Harvey, quatre premis Haxtur a Espanya, i diversos premis Eisner. L'any 2003, va rebre el prestigiós premi de la National Cartoonists Society en el seu apartat dedicat al còmic i l'any 2011 Sakai va rebre el premi Ambaixador Cultural del Japanese American National Museum.\nPlaneta Cómic és qui publica Usagi Yojimbo, qui des de l'any passat en publica els volums integrals apart dels volums recopilatoris normals. Respecte els integrals va començar amb els dos de l'etapa Fantagraphics i ha va continuar amb els dos primers de l'etapa Dark Horse (UY Saga Libros 1 i 2), esperant que vagin sortint la resta. Per l'abril està previst el nou entrecreuament entre el conill samurai i les Tortugues Ninja.\nUsagi Yojimbo Fantagraphics vols. 1 i 2 i Usagi Yojimbo Saga Libros 1 i 2\nFont: Ficomic, ComiCat\nPosted by Llop Segarrenc at 16:30 0 comments\nLabels: Còmic, Planeta Cómic, Saló Còmic, Usagi Yojimbo\nCazafantasmas vol. 2: El lugar más mágico de la Tierra\nTítol: Cazafantasmas vol. 2: El lugar más mágico de la Tierra\nTítol original: Ghostbusters vol. 2: The most magical place on Earth (Capítols #5-8)\nPublicat per: Fandogamia Editorial, febrer de 2018\nEl segon volum de la sèrie regular dels Caçafantasmes estava programat per desembre, i així hi surt a la pàgina de crèdits del volum, però per qüestions d'aprovacions, El lugar más mágico de la Tierra, tal com es titula, Fandogamia l'ha publicat finalment aquest febrer.\nEn aquest segon volum, els Caçafantasmes es troben castigats per en Walter Peck, el cap de P.C.O.C., en que utilitzant el contracte que l'equip va signar amb la ciutat, els impedeix que puguin treballar lliurement i sense restriccions, o si més no, fins que compleixin els "requisits físics raonables" que se'ls demana per caçar fantasmes per Nova York. Mentre es queixen sobre haver de perdre pes i posar-se en forma i buscant algun punt dèbil en l'autoritat que regenta en Peck, a Schenectady, una ciutat de l'Estat de Nova York, hi estan passat coses estranyes; el seu parc d'atraccions s'ha vist afectat per un fenomen fantasmagòric. Als Caçafantantasmes se'ls hi obra una oportunitat per poder actuar fora de la Gran Poma.\nÉs un volum ple d'humor, bogeria i acció on tindran un paper destacat en Peter Venkman i l'Egon Spengler, justament els personatges que surten a la portada d'aquest segon volum. Mentre en Venkman ens sorprendrà a l'aventura al parc d'atraccions, l'Spengler protagonitzarà el capítol número 8, ja sense relació amb els fets d'Schenectady.\nCom a continguts addicionals, aquest volum inclou una introducció de Brian Lynch, la història curta El hombre que deseaba la muerte i el contingut de Paranormal Contracts Oversight Comission "PCOC" (Comissió de Supervisió de Contractes Paranormals) de Tristan Jones, The Ghostly Galleries (La galeria dels fantasmes apareguts al volum) i finalment una galeria de portades alternatives.\nSi no hi ha cap retard, el tercer volum dels Caçafantasmes està previst pel mes de maig, el qual rep el nom de: Haunted America, que es podria traduir al castellà com a América Encantada.\nOoso Comics publicarà "Mazinger Angels" de Go Nagai i Akihiko Niina\nOoso Comics, l'editorial encapçalada per Olga Resina, l'autora de Supercatalà, l'últim volum de la sèrie, el quart el qual fou publicat l'any passat i en format manga, ha fet un pas important en la seva trajectòria editorial tot anunciant aquest dilluns la llicencia del manga japonès Mazinger Angels, una mini-sèrie de 4 volums guionitzada per Go Nagai, dibuixada per Akihiko Niina i amb la col·laboració de Plex.\nEl primer volum estarà disponible a partir del proper març i sortirà a la venda tant en català com en castellà, costant 10€ cada un, sortint amb una periodicitat trimestral.\nCertament ha estat tota una sorpresa, ja que amb ella hi haurà una petita revifalla del manga en català, amb la cancel·lació de l'edició catalana de Bleach, ara estava limitat a la franquícia de Bola de drac. Esperem doncs que aquesta aposta d'Ooso els vagi bé, i que en un futur ens pugin anar donant altres bones sorpreses.\nMazinger Angels vol. 1 (Coberta provisional)\nAprofitem el 50 aniversari del creador Mazinger, Go Nagai, per publicar una de les seves col·leccions més divertides i refrescants i sobretot inèdita a Espanya. Es tracta de la col·lecció Mazinger Angels escrita per Go Nagai i il·lustrada per Akihiko Niina. Són 4 volums plens dels personatges clàssics de la sèrie Mazinger Z, Great Mazinger, Cutie Honey, Devilman, etc! Es publiquen en castellà i català. El primer volum estarà disponible al març i tindrà una periodicitat trimestral.\nNarra les aventures de les heroïnes Sayaka, Jun, Hikaru i Maria que pilotant els robots gegants Afrodita A, Venus A, Diana A de la sèrie Mazinger Z i Minerva X de la sèrie Great Mazinger lluiten contra el mal ja siguin enemics clàssics (Baró Ashura, Madame Janus, Doctor Inferno, Comte Broken...) o bèsties mecàniques (Garada K7, Germanes Gamia, Bous D7, Donem F3, Doublas M2, ...)\nFont: Ooso Comics, ComiCat\nLabels: Manga, Mazinger Angels, Ooso\nAquest passat cap de setmana passat, del 17 al 18 de febrer ha tingut lloc el segon Vicòmic, el festival del còmic i altres ciències de la ficció de Vic, situat al Recinte firal del Sucre. Aquesta segona edició ha comptat amb una assistència de 4000 visitants, segons informa El Nacional. L'organització s'ha mostrat "molt contenta amb la rebuda" que ha tingut aquesta edició. "Els visitants s'ho han passat d'allò més bé i això ens encanta", han detalla al diari digital català.\nAmb un increment d'uns 1000 visitants respecte l'edició anterior, podem pensar que l'esdeveniment té bones perspectives de cara el futur i així poder-se anant consolidant.\nAquest anys hi tornat a assistir, anat-hi el diumenge al matí amb acreditació de ComiCat. La intenció era anar-hi dissabte per la tarda però ho vaig haver de canviar. Malgrat anar-hi el matí de diumenge, ja ben entrat el matí cap al migdia, vaig notar més afluència, alhora que abans que obrissin les portes, ja hi havia força gent esperant.\nValorar positivament l'augment en la quantitat d'activitats, de diferents tipus, que han tingut lloc durant el Vicòmic, adreçades a totes les edats, com també els diferents autors i conferenciants que hi han assistit. Respecte a les sessions de signatures dels autors, suposo que hi han hagut els corresponents motius, però considero negatiu que la majoria s'hagin concentrat dissabte per la tarda, s'haurien pogut repartir entre els dos dies.\nEntrant al recinte, hi teníem la zona de les exposicions, enguany molt més encertada la ubicació i sobretot la presentació, d'aquestes respecte l'any passat. El muntatge amb palets va quedar molt bé. Voldria destacar les dedicades a dos bandolers, la de Capablanca, obra de Joan Mundet i publicada per Amaníaco Ediciones i la de Serrallonga: dibuixant la llegenda, la qual també ha arribat al còmic a mans d'en Quim Bou, Ricard Dilmé i també en Joan C. Negre.\nUna altra exposició, redactada en castellà, era De turismo por el cine y las sèries, mostrant diferents llocs on s'ha rodat pel·lícules i sèries de televisió, com a destí turistic, com és el cas conegut de Girona amb Game of Thrones.\nA l'esquerra del recinte hi havia i la Zona Creativa, novetat d'enguany on autors novells i emergents presentaven la seves obres. També hi havia el photocall de Game of Thrones amb una representació del Tron de Ferro, l'exposició Vinyetes: Història del còmic en català, la taula de signatures de dissabte a la tarda i també l'accés cap a la Zona de Xerrades 1.\nI ja situats a la banda dreta del recinte, al fons hi trobàvem el bar i al costat de l'entrada la Zona Comercial amb els expositors, la Zona de Rol, la Zona de Videojocs, la Zona de Laser Tag i la Zona de Xerrades 2, aquesta darrere d'un expositor.\nMentre que a l'any passat hi havien expositors de Planeta, ECC i Panini, enguany no hi eren. Sí però que no hi han faltat Amaníaco Ediciones amb el mencionat Capablanca i Ooso Comics amb el seu Supercatalà.\nTot voltant i mirant els expositors, vaig fer una de les compres.Tal com vaig comentar a la ressenya del primer volum de Gunnm, amb l'interès pel manga del gènere del cyberpunk, hi havia un autor que tenia en ment per les recents reedicions que ha fet Panini Comics. Parlo de Tsutomu Nihei i del seus mangues Biomega i Blame!. Així que aquesta última en vaig trobar el seu primer volum a l'estand d'Abacus i el vaig comprar. Una nova sèrie manga a la meva col·lecció.\nSabent que en Joan Mundet hi fora firmant, vaig passar-me Amaniaco per saber on trobar-lo i alhora vaig preguntar sobre el segon volum de Capablanca en català. Tot i que planejat per aquest Vicòmic, em van comentar i en Joan Mundet també m'ho va dir posteriorment, que l'han posposat de cara la nova edició del Girocòmic d'enguany.\nAixí que vaig anar cap a la Zona Creativa, on vaig trobar en una taula en Joan Mundet i em va dedicar el meu primer volum de l'edició en català de Capablanca.\nI ja que en Serrallonga era un dels protagonistes del Vicòmic, vaig anar a la taula d'en Ricard Dilmé que tenia a la Zona Creativa, un dels autors que ha donat vida en còmic al bandoler, on hi vaig comprar els darrers volums del seu Serrallonga: Bandera Negra i Els Angelets de la Terra. El primer titulat Torna Serrallonga 1640 està exhaurit, però tal com em va dir en Ricard Dilmé, no tenir-lo no afecta a la lectura dels altres dos. I de pas me'ls va dedicar.\nI ja abans de marxar, tot i que hi vaig anar-hi ja començada, vaig presenciar la xerrada d'en Jordi Ojeda, Tot el que volies saber sobre com ens va envair Mazinger Z als setanta, on el científic i divulgador ens va explicar la història de la robòtica al Japó, tant en la realitat com a la ficció, fent especial èmfasi a Mazinger Z de Go Nagai, i com la primera sèrie d'animació, en emetre's per primer cop a l'Estat espanyol a RTVE va esdevenir un fenomen de masses.\nQuan aquesta es va haver acabat, ja va tocar marxar. Aquesta edició respecte l'anterior hi he trobat punts positius com la Zona Creativa i el bon tractament de les exposicions, segurament n'hi hagi d'altres que jo no he copsat, com també hi ha algun punt negatiu com el de la Zona de Xerrades 2, arraconada, i la concentració de signatures dissabte a la tarda, com també d'altres que no haig notat. Es tractarà doncs que l'organització en prengui nota, i el Vicòmic vaig millorant edició rere edició.\nNota: Totes les fotos són meves, excepte la que es mostra l'estand d'Abacus, que l'he extreta del seu Twitter, i és que hi surt un servidor.\nPosted by Llop Segarrenc at 18:46 0 comments\nLabels: Amaníaco, Blame!, Cançó de gel i foc, Capablanca, Còmic, Manga, Panini, Serrallonga, Vicòmic\n1a Jornada sobre el Medi Natural de la Segarra (Inscripcions obertes)\nEls Centre d'Estudis Segarrencs (CESeg) realitzarà la Primera Jornada sobre el Medi Natural de la Segarra, que es celebrarà el 17 i 18 de març de 2018, amb la voluntat de reunir un bon grapat de ponències interessants sobre diferents facetes del Medi Natural actual de la Segarra. Des del CESeg es demana la confirmació tot inscrivint-vos.\nEn el següent enllaç, hi trobareu tot a la informació com per realitzar la inscripció.\nPosted by Llop Segarrenc at 19:30 0 comments\nTítol: President Puigdemont. En principi, sí\nTítol original: Presidente Puigdemont. En principio, sí\nPublicat per: Sapristi Comic, desembre 2017\nFormat: Cartoné, 40 pàgines, 187x141 mm, B/N\nAquest passat desembre des de Sapristi, segell de còmics de Roca Libros, ens ha arribat l'obra satírica President Puigdemont. En principi, sí de Pablo Ríos, qui també va dedicar un altra obra a una altre president, en Donald Trump a Presidente Trump (Sapristi, desembre 2016).\nSent cada pàgina una vinyeta, a President Puigdemont, viurem amb humor els darrers mesos del 2017, en que el president Carles Puigdemont ens parlarà de diferents temes d'aquells, amb el Referèndum de l'1 d'octubre, la proclamació de la República Catalana, l'aplicació del 155 i les eleccions dels 21 de desembre, com a elements centrals.\nTambé hi fan aparició altres personatges com en Rajoy, la Soraya, o el mateix Felipe VI tot fent referència al seu discurs del 3 d'octubre.\nCertament en aquest moments, l'humor mai no pot faltar. L'única pega és la poca extensió que té, comportant que l'acabis aviat. Si més no la poca estona que et duri, la passaràs divertidament.\nLabels: Còmic, Lectures, President Puigdemont, Sapristi\nTítol: Gunnm (Battle Angel Alita) vol. 1\nTítol original: Gunnm (銃夢) vol. 1\nPublicat per: Editorial Ivrea, desembre 2017.\nFormat: Rústic amb sobrecoberta, volum B6 (128x180), 224 pàgines, B/N i color\nAl passat Saló del Manga de Barcelona, Editorial Ivrea va anunciar que posseïa la llicencia d'un dels mangues clàssics del gènere cyberpunk, Gunnm de Yukito Kishiro, que es va publicar del desembre de 1990 a l'abril de 1995, i recopilant-se els seus capítols en 9 volums.\nPronunciant-se "gan-mu" i significant els seus kanjis "arma-somni", és una obra amb llarg recorregut a l'Estat espanyol, ja que s'ha publicat en diferents formats i que ara finalment a mans d'Ivrea tindrà realment l'edició que realment es mereix. El seu primer volum es va posar a la venda el passat desembre, sortint amb una periodicitat mensual.\nFinalitzant properament Bleach, i tenint en compte que les sèries manga en curs que segueixo tenen una periodicitat irregular o bé espaiada, ja fa dies que em rondava pel cap iniciar-ne una de nova. La descoberta de Ghost in the Shell, tant del manga clàssic com de GITS Arise: Sleepless Eye, aquest a 3 volums de finalitzar-se, i havent vist recentment les seves versions animades, m'ha agafat interès pel gènere cyberpunk. Així que amb les passades compres de còmic i manga finals de gener, creuant-me amb el primer volum de Gunnm, el vaig comprar.\nA Gunnm, en un Terra devastada i futurista, en Daisuke Ido, entre la ferralla provinent de la ciutat flotant de Salem, troba una cíborg feta pols però amb el cervell amb bon estat. Així que se l'emporta a casa per arreglar-la, i quan aquesta torna en sí, mostra amnèsia, així que ell decideix anomenar-la Gally. La cíborg però descobreix que en Daisuke és un Hunter-warrior (Caçador-guerrer), un caça-recompenses, i en contra del que ell desitja, la Gally també n'esdevé una. Des d'un primer moment, en Daisuke veurà les habilitats ocultes de combat que té la Gally, i això comportarà que canvii d'opinió i accepti el camí que ha escollit la Gally. D'aquesta manera, veient ella el que pot arribar a ser, i com una forma de descobrir el seu propi passat que no recorda, es posarà a prova davant de situacions que l'estimulin i que despertin aquestes habilitats.\nGunnm també és coneguda per Battle Angel Alita, o sigui Alita, Àngel de Combat. Quan Viz Media la va llicenciar pels EUA, el seu traductor va decidir fer molt canvis en els noms, sent un d'ells el canvi de nom de la protagonista, la Gally fou rebatejada a Alita. I aquests canvis foren heretats en les altres primeres edicions occidentals entre elles, l'espanyola.\nAquella primera edició espanyola va recaure a mans de Planeta DeAgostini Comics (ara Planeta Cómic), amb el nom d'Alita, Ángel de Combate, on van partir del material americà en format comic-book, amb sentit de lectura occidental i alguns noms canviats, com Gally es deia Alita i la ciutat de Salem es deia Tiphares. Aquesta edició va dividir als 9 toms originals en 6 parts, amb un total de 45 números que van aparèixer entre juliol de 1993 i juny de 1998.\nMés tard va aparèixer al Japó una nova edició del manga (Gunnm Aizôban) de 6 volums, que també va arribar a mans de Planeta, en un format encara més gran, en lectura occidental i dividit en mitjos volums, fent un total de 12 números publicats mensualment entre novembre de 2002 i octubre de 2003. Aquesta vegada titulada com Gunnm - Alita, Ángel de Combate i amb nova traducció mantenint els noms originals.\nAquesta segona edició de Planeta incloïa també noves històries curtes, posteriorment recopilades en Gunnm Gaiden, però amb un final diferent a l'original. Això es degut a que l'autor, en Yukito Kishiro, al seu moment per problemes de salut, va haver d'acabar prematurament el manga, i donar-li un final. Anys més tard va decidir continuar la història amb Gunnm Last Order, implicant que hagués de suprimir part del material inclòs en el darrer volum de la primera edició i creant un de nou per aquesta segona edició i així poder enllaçar-lo amb la seqüela.\nI així arribem a la nova edició d'Ivrea, la qual respecta el format original japonès en volums B6, mantenint el sentit de lectura oriental, incloent pàgines a color, i també el canvi de final mencionat. A més de respectar els noms originals, i subtitulant el títol amb el Battle Angel Alita, entenc que com a element nostàlgic, però quedant-se aquí la cosa, la Gally és la Gally.\nCada volum porta sobrecobertes iguals que la japonesa, modificant això sí la part del llom, respectant les il·lustracions originals i on podrem veure la totalitat del dibuix a la contraportada (excepte en els volums 8 i 9 les il·lustracions no són panoràmiques). Tant la coberta com la sobrecoberta porten tinta metal·litzada.\nPer aquest apartat he utilitzat com a font l'entrada que van fer a Listado Manga, on hi podreu veure a través d'imatges comparacions entre les tres edicions que té el manga.\nLa història de la Gally té dues continuacions, la ja mencionada Gunnm Last Order (19 volums) i per altra banda Gunnm Mars Chronicle (5 volums i oberta)\nLa primera també fou publicada per Planeta, però també una edició amb diferents formats a llarg de la seva publicació, primerament la va començar a publicar en mitjos volums, per més endavant ja publicar-la en volums sencers, variant la periodicitat i ja faltant-ne quatre pel final hi va haver un llarga pausa llarga motivada per canvis editorials al Japó. Vegem-ne la història, informació de la qual també extrec de Listado Manga.\n- A partir del volum japonès 16 (equivalent al volum espanyol 22) al 19 (el 25 espanyol) l'editorial va passar a ser Kodansha, re-editant també els 15 anteriors i canviant el disseny de les portades.\nI finalment tenim la tercera sèrie del manga: Gunnm Mars Chronicle. Aquesta sent una sèrie oberta i comptant fins al moment amb 5 volums, serà publicada per Planeta a partir d'aquest març, la qual van anunciar la seva llicencia el Saló del Manga del 2016, i per primer cop amb el format que li toca, res d'invents estranys, amb les mateixes mides que Gunnm d'Ivrea.\nGunnm Mars Chronicle vol. 1, Planeta Cómic, març 2018\nAixí arribant al proper març, els qui ens hem endinsat ara amb Gunnm ens trobarem que de la sèrie original en sortirà el volum 4 i de la tercera sèrie, el primer volum, tenint el buit de la segona sèrie, i tot i que els quatre últims volums s'han publicat "recentment", i es podrien trobar amb certa facilitat, la resta és tota una altra història. Sempre hi ha l'opció de comprar Mars Chronicle, que deurà sortir amb una periodicitat espaiada, i guardar-los, mentre esperem que es reeditin els 19 volums de Last Order amb el format que li pertoca. El temps ho dirà.\nLabels: Gunnm, Ivrea, Lectures, Manga, Planeta Cómic\nTítol: Capablanca 1a part: A cara o creu\nTítol original: Capablanca tomo uno: A cara o cruz\nTraducció de: Joana Zoyo\nPublicat per: Amaníaco Ediciones i Cayolargo ediciones, octubre de 2017\nFormat: Rústic, 112 pàgines, 168 x 24 mm i B/N\nEl novembre de 2016, Amaníaco ediciones va publicar A cara o cruz, sent el primer llibre de la nova sèrie de còmics d'en Joan Mundet, Capablanca. Casi un any després, el passat octubre de 2017, coincidint amb la segona edició del Girocòmic es va aprofitar per publicar i presentar-hi la seva edició en català, A cara o creu, moment en que també es va treure la segona part de la sèrie, Dos muertes, que esperem que si les coses van bé amb el primer llibre en català, ens arribi properament la seva corresponent edició en català.\nCapablanca pretén ser una sèrie de sis llibres on la història té continuïtat a llarg d'ells, però a la vegada cada llibre és un relat autoconclusiu.\nEn aquesta primera part, A cara o creu, coneixerem en Joan Muntada un jovenet de principis del segle XVII, o sigui dels primers anys del 1600, que viu a Llacera, un antic terme del Vallès, que pel que he trobat avui en dia forma part de Sant Llorenç Savall.\nEn Joan, que degut les seves condicions de naixement té mala relació amb els seus germans grans, especialment amb en Sebastià, la seva vida farà un gir inesperat amb l'arribada del cavaller castellà Don Rodrigo de Ucero per establir-se al castell de Pera, esdevenint el jovenet el seu servent i protagonista d'aquest llibre.\nHavent mencionat el marc temporal que en se'ns situa la història de Capablanca, aquella època era coneguda especialment pel bandolerisme, present en aquest llibre. La història real a més ens explica que en Joan Muntada va esdevenir bandoler de l'escamot del mencionat Rocaguinarda, i que per altra banda n'hi va haver un altre de molt popular però alhora llegendari conegut per Capablanca. A partir d'aquí cadascú es farà les seves suposicions, però podem imaginar que en Joan Mundet el farà convergir. Ho anirem veient ens les properes entregues de la sèrie i esperem poder-les gaudir en català.\nLabels: Amaníaco, Capablanca, Còmic, Lectures\nLabels: Còmic, Lectures, Planeta Cómic, Usagi Yojimbo


La reelecció del general prorús Radev com a president de Bulgària està amenaçada pel professor d’estudis llatins - EU Reporter\nLa reelecció del general prorús Radev com a president de Bulgària va resultar ser molt qüestionable després que un comitè d’iniciativa al voltant de les forces de dreta europeistes del país nomenés el rector de la universitat de Sofia, el professor Anastas Gerdjikov.\nEls analistes consideraven que les eleccions presidencials, que se celebraran el 14 de novembre, juntament amb les eleccions parlamentàries, fins fa poc, havien perdut la conclusió a favor de l'actual cap d'Estat Rumen Radev.\nNo obstant això, la inclusió del professor Gerdjikov a la campanya va tornar la intriga a causa dels canvis evidents que comportaria la seva elecció. Gerdjikov es va graduar a la Universitat Humboldt d'Alemanya amb un màster en Filologia Clàssica i imparteix cursos de conferència sobre la llengua llatina a la Universitat de Sofia “St. Kliment Ohridski ”.\nDomina llatí, francès, alemany, anglès i rus. És president del Consell de Rectors de les Institucions d’Educació Superior de la República de Bulgària. Va ser gerent del Fons d'Investigació Científica a Bulgària, així com el viceministre d'Educació i Ciència. La diferència més gran entre ell i el general Radev, però, és que el professor és esemplàstic, dialogant, compromès en les seves accions i, sobretot, amb una clara orientació europea.\nL'aparició d'un fort competidor a l'escenari polític aparentment va irritar l'actual president i es va permetre fer comentaris clarament masclistes als periodistes de Sofia. Quan se li va preguntar sobre la inclusió del professor Gerdjikov a les eleccions, el president Radev va respondre amb una sola frase, dirigida contra el seu principal oponent polític: l'ex primer ministre de Bulgària Boyko Borissov.\n"Fa cinc anys, Borissov es va amagar darrere de la faldilla de Tsacheva, ara s'amaga darrere de la toga del rector", va dir Radev impacient i va fugir dels periodistes.\nSegons analistes polítics de Bulgària, el cap d'Estat ha estat retirat òbviament de la seva zona de confort i aquests comentaris histèrics són un senyal clar que no pot controlar no només la seva ira, sinó també el seu pànic.\nTemes relacionats:elecciórepresentatGeneral RadevPresident de BulgàriaProf. Anastas Gerdjikov.Professor d'estudis llatins\nEl president provisional búlgar amaga un desastre ecològic al mar Negre\nEleccions generals búlgares: els partits antiestabliment obtenen importants guanys\nVot holandès a les eleccions dominat per COVID-19\nLa transició presidencial ordenada representa la darrera fita del desenvolupament de #Kazakhstan\nEnquesta: la cursa del governador de Virgínia en plena mort\n#France Costos d'endeutament augmenten a mesura que la incertesa electoral sacseja els inversors de deute


Ja coneixem la propera temporada!!! – #AsSocPerla\nJa coneixem la propera temporada!!!\nLa Perla 29 ja ens ha presentat la temporada 2016-2017 i només podem dir que promet, i molt!\nLa temporada vinent torbarem espectacles com:\nCom a gran novetat La Perla 29 ha ofert l’opció d’un abonament de temporada amb preus especials per als socis de l’#AsSocPerla. Si voleu més informació només heu d’anar a la web de la Perla.\n← Els Amics del Lliure ens proposen participar al “Te’n recordes?”\nBon estiu i visca #AsSocPerla →


Petrer organitza 9 cursos de formació fins a final d’any per a empresaris, autònoms i comerciants – Ajuntament de Petrer\n> Petrer organitza 9 cursos de formació fins a final d’any per a empresaris, autònoms i comerciants\nPetrer organitza 9 cursos de formació fins a final d’any per a empresaris, autònoms i comerciants\nPublicada per Comunicación Ayto. de Petrer el 15 octubre 2020\nLa inscripció està oberta a través de www.petreremprende.es.\nLa regidoria de Desenvolupament Econòmic de l’Ajuntament de Petrer ha presentat la seua oferta de cursos de formació per a aquest últim trimestre de l’any, amb un total de nou cursos pensats per a empresaris, autònoms, comerciants locals i persones en situació de desocupació.\n“Al març, just una setmana abans de la declaració de l’Estat d’Alarma, vam fer la presentació dels cursos de formació per a 2020, però, per la situació, vam haver de paralitzar-ho tot”, ha explicat el regidor de Desenvolupament Econòmic, David Morcillo, que ha destacat que “teníem l’assignatura pendent de reactivar-los”.\nEls cursos programats es duran a terme de manera presencial amb dues seus, Sara Formación i Genion Lab – PCB Coworking, “ja que tenen aules homologades per Labora i, per l’amplitud dels espais, podem garantir totes les mesures de seguretat i higiene”, ha destacat Morcillo. A més, sobre la base de l’actual situació sanitària, s’ha limitat l’aforament a deu persones per curs.\nSegons ha explicat Carmen Micó, agent de Desenvolupament Econòmic, els nou cursos es duran a terme des de la setmana vinent fins a mitjan desembre. En concret, s’han organitzat cursos com ara “manipulación de alimentos y alérgenos alimentarios”, “introducción a la informática”, “taller de innovación design thinking con Lego”, “programa de técnicas de estudio y aprendizaje para opositores”, “¿cuán buena es la salud de tu empresa? Análisis económico financiero”, “Cambia la imagen de tu negocio y mejora resultados”, “Prevención de riesgos laborales”, “Marketing online y clientes en Internet” i “Taller de oratoria”.\nManipulación de Alimentos i Alérgenos Alimentarios\nCurs per a dotar l’alumnat dels coneixements necessaris per al correcte maneig i manipulació dels productes alimentosos segons la normativa vigent.\nDel 26 d’octubre al 3 de novembre de 2020\nCurs per a preparar a l’alumne en els conceptes bàsics de la informàtica i la computació, per a obtindre un coneixement general sobre les tecnologies de la informació i de la comunicació (TIC).\nEn mercats altament competitius es fa cada vegada més important idear productes i serveis que es diferencien de la resta en la seua capacitat de satisfer les necessitats dels usuaris. Aprenem a aplicar tecnologia per a adaptar-nos al canvi i gestionarem processos d’innovació a través de Design Thinking, un procés de pensament ideat per a dissenyar solucions disruptives situant l’usuari com a protagonista.\n9, 10 i 11 de novembre de 2020\nAquest curs ofereix els coneixements necessaris per a estudiar i aprendre d’una manera efectiva aconseguint millors resultats. És un sistema complet i eficaç que ajuda l’opositor a treballar amb confiança cap a l’èxit.\n18 i 20 de novembre de 2020\nEn aquest taller aprendràs a realitzar els ajustos estètics i estratègics necessaris en el teu comerç per a aconseguir més impacte i atraure als teus clients potencials.\nDel 23 al 26 de novembre de 2020\nCurs teoricopràctic per a obtindre les tècniques preventives de riscos laborals i les nocions bàsiques en primers auxilis en l’especialitat d’obrer.\nDel 23 al 27 de novembre de 2020\nCurs perquè l’emprenedor per si sol puga conéixer l’estat de salut del seu negoci, coneixent i entenent el que representa El Balanç i El Compte de Resultats de la seua empresa, adquirint la capacitat de diagnosticar i enjudiciar la gestió empresarial usant per a això, una diversitat de tècniques, mètodes i ferramentes bàsiques, que li permeten adoptar (preferentment i a curt termini), aquelles decisions que considere oportunes i que faciliten la consecució dels objectius que s’haja proposat.\n1 i 2 de desembre de 2020\nSessió 1: Necessites un pla! Així que revisarem els punts necessaris per a completar la teua estratègia de màrqueting i donar a conéixer la teua marca, producte o servei. Parlarem del client ideal, de presència offline i online, bones ferramentes gratuïtes i molta planificació…\nSessió 2: El teu full de ruta per a traure-li el màxim partit al teu web, canals socials i captar nous clients. El camí per a aprendre, a més, a mesurar l’èxit del teu negoci en Internet.\nCurs que ofereix a l’usuari les tècniques i habilitats per a parlar en públic, ajudant a superar les pors que generen aquest tipus de situacions.


dijous, 16 de febrer de 2017 11:18\nRenishaw Ibérica triplica el seu espai disponible al nou centre tecnològic de Gavà.\nRenishaw Ibérica trasllada a Gavà el seu nou centre tecnològic\nRenishaw Ibérica es va fundar en 1990 i actualment dóna feina a més de 30 professionals oferint un suport extens a Espanya i Portugal\nLa filial del Grup Renishaw per als mercats espanyol i portuguès s'ha trasllat a un nou Centre Tecnològic a Gavà. Al 2012 Renishaw Ibérica es va mudar a unes noves oficines però, des de llavors, la filial ha seguit creixent a un ritme elevat i actualment requereix de més superfície per oferir un millor servei als seus clients.\nLes noves instal·lacions, ubicades a Gavà Park, tripliquen la superfície de les oficines actuals, i compten amb una sala que mostra l'estat de l'art dels principals productes de les divisions de Renishaw, amb les últimes innovacions en control de procés de fabricació i biomèdiques. A més, s'ha construït un nou laboratori de materials per a Fabricació Additiva i una sala amb les noves tecnologies de FA. “El nostre compromís de donar un suport de primer nivell als nostres clients a la Península Ibèrica forma part d'una estratègia molt àmplia del grup en la contínua inversió en desenvolupament de productes, plantes de fabricació, equips i instal·lacions”, diu Víctor Escobar, conseller delegat de Renishaw Ibèrica, “seguim amb l'estratègia d'invertir a llarg termini expandint les nostres capacitats i incrementant les nostres activitats en R+D+i”\nRenishaw Ibérica es va fundar en 1990 i actualment dóna feina a més de 30 professionals oferint un suport extens a Espanya i Portugal. En el Grup Renishaw existeixen més de 70 oficines en 35 països, amb més de 4.300 empleats al voltant del món.\nDarrera actualització de dijous, 16 de febrer de 2017 11:27


6.3 Edat mitjana: Baixa edat mitjana\nPrimera dinastia dels comtes d’Empúries: comtes de la Dinastia privativa d’Empúries\n1147: Un document del dia 13 de les calendes d’octubre (19 de setembre) de 1147 ens assabenta d’uns greuges fets a l’Església de Santa Maria de Colomers per Berenguer d’Aiguaviva, el qual, per desagreujar-la, es donà en vida i mort, amb la seva muller Adelaida i les seves possessions, al monestir d’Amer.\n1187: Durant la llarga marxa de Catalunya vers la independència de la monarquia franca, en què comtes i cases religioses, aprofitant l’afebliment de l’autoritat carolíngia, buscaren la legitimació dels càrrecs, privilegis i béns a Roma, també el monestir d’Amer començà a adreçar-se al Papa, i no al rei franc o a l'emperador carolingi o romano-germànic, per a l’obtenció de privilegis d’immunitat i confirmació de béns. Així, en una butlla del dia 4 de les calendes de febrer (29 de gener) de l’any 1187, atorgada a Ramon III, abat del monestir d’Amer, el papa Climent III refermava els béns i privilegis del monestir: ...Vallem ipsam Ameriensem, in qua praedictum Monasterium situm est, cum Decimus, et Primitiis, et alliis pertinentiis suis, et sic terminatur regalibus terminis Ecclesiam S. Emiterii, Ecclesiam S. Andreae de Steria, Ecclesiam S. Mariae de Columbariis..., “...la mateixa vall d’Amer, en la qual hi ha el conveni del Monestir, amb delmes, i primícies, i altres pertinences seves, i així és limitat als termes reials de l’Església de Sant Emiteri, l’Església de Sant Andreu del Terri, l’Església de Santa Maria de Colomers...”.\n1193: L’any 1193, durant el regnat de Ponç III d’Empúries (1173-1200), el comtat fou afectat d’inundacions, fam i pesta: fortes pluges malmeteren les collites, i els rius, sortint de mare, negaren grans extensions, destruïren moltes cases i delmaren moltes famílies. A aquests desastres naturals, seguiren els terribles flagells de la fam i la pesta.\nHi ha qui fa remuntar a aquesta data el vot de diversos pobles de la contrada, entre ells Colomers, a Sant Sebastià, protector contra la pesta, i a la intercessió del qual s’atribueix la fi de l’epidèmia. Segons la llegenda, per tant, aquest any seria l’origen de la festa petita de Colomers, dedicada a aquest Sant (20 de gener), amb el tradicional encant (o subhasta) de pans beneïts, actualment traslladada al cap de setmana anterior o posterior a la diada. Vegeu 5.2.1.2 Les festes de Colomers. Sant Sebastià guanya una fleca.\n1210 (segons correcció còmput oficial*): L’any 1210, el monestir d’Amer completà el seu domini sobre el lloc de Colomers en comprar-ne la jurisdicció al comte d’Empúries. En efecte, el dia 16 de les calendes de gener d’aquell any (17 de desembre de 1209), Hug IV d’Empúries (1200-1230) i la seva muller Maria de Vilademuls alienaren tot el que tenien a Colomers a Pere Hug, abat de Santa Maria d’Amer, per 3100 sous: ...omni retentu Beatae Mariae Ameriensi, et tibi Petro Abbati ejusdem omnique ibi praesenti, et futuro congregationi illam albergam quam accipimus in Monasterio et villa de Columbariis, et omnia saevitia, et usatica et omnes exactiones et quidquid juste, vel injuste vel gratis in dicto Monasterio et in villa accipimus, et accipere debemus cum hominibus, et feminis, censibus, et usaticis, terris cultis, et heremus, molendinis, questiis, toltes, et fortiis, placitis, servitiis, adempramentis, cugutiis, exorquiis, arcinis, homicidiis, et etiam vulneribus in quibuslibet membris positis..., sive pro nobis persona tenet, vel tenere debet infra parochiam Stae. Mariae de Columbariis in omnibus locis concedendo, et confirmando..., “...de mantenir-ho tot per a la Beata Maria d’Amer, i per a tu Pere abat de la mateixa i tot el que hi ha allí, i per a la futura congregació aquella alberga que rebem en el Monestir i vila de Colomers, i totes les sevícies, i els usatges i totes les exaccions i tot el que justament, o injustament o gratuïtament en l’esmentat Monestir i a la vila rebem, i hem de rebre amb homes, i dones, censos, i usatges, terres cultivades, i erms, molitges, questes, toltes, i forces, sentències, servituds, emprius, cugucies, eixorquies, àrsies, homicidis, i també ferides en qualssevol membres exposats..., o per la nostra persona té, o ha de tenir sota de la parròquia de Sta. Maria de Colomers en tots els llocs concedir, i confirmar...”.\nSignaren l’escriptura Guillem de Pau, que renuncià als seus drets sobre les coses venudes, i el comte i la comtessa, la qual jurà sobre els Evangelis que no impugnaria la venda per raó del seu dot i esponsalici.\n* Atenent a la datació dels comtats catalans entre 801 (encara que establerta oficialment pel Concili de Tarragona, l’any 1180) i 1350: còmput Era cristiana (inici: any I dC), estil Any de l’Encarnació (inici any: 25 de març) i subestil Florentí (inici nou any: 25 de març posterior a Nadal), als documents datats entre 1 de gener i 24 de març cal sumar-los un any.\n1211: El 1211, el mateix abat, Pere Hug d’Amer, arribava a un conveni amb Guillem de la Tallada sobre l’exercici de la jurisdicció civil en el lloc de Colomers.\n1238: L’any 1238, el dia 5 de les idus d’agost (9 d’agost), Ponç IV refermava la venda que havien fet els seus pares de la vila de Colomers.\n1270: El 1270, el casal emporità entrà en conflicte amb el monestir d’Amer en pretendre percebre el bovatge a la vila de Colomers, la qual, d’ençà de la venda de la jurisdicció civil o el mer i mixt imperi, estava exempta dels deures de bovatge i d’alberga envers els comtes d’Empúries. Per aquesta raó, el 4 de les nones de desembre (2 de desembre), a Figueres, Pere de Castellnou, bisbe de Girona, pronunciava una sentència contra Hug V d’Empúries (1269-1277) i en favor de Pere V, abat del monestir d’Amer.\n1273: Tot i que tres anys més endavant, el dia 10 de les calendes d’abril (23 de març) de 1273, Hug V refermava a Berenguer III, abat d’Amer, la venda de Colomers feta pels seus avis, els conflictes entre els comtes emporitans i els abats d’Amer per la jurisdicció de Colomers encara perdurarien una bona colla d’anys.\n1274: Potser per aquesta raó, Jaume I el Conqueridor, rei de Catalunya-Aragó (1213-1276), el dia 11 d’octubre de 1274, atorgava un privilegi en el qual aclaria que la jurisdicció de l’abat d’Amer comprenia l’administració de justícia.\n1294: L’any 1294, l’abat de Santa Maria d’Amer, Berenguer V de Cogolls, feia una consulta als oficials del comte d’Empúries, Ponç V (1277-1313), a la vila de Verges sobre la jurisdicció del lloc de Colomers.\n1301: Causa dels homes de poblacions del Bisbat de Girona, entre les quals Colomers, i d’homes propis de ciutadans de Girona, contra el bisbe de Girona, sobre l’obligació d’acudir a les comunies amb armes i queviures per tres mesos.\nUna lletra del 14 de gener d’aquest any als clergues de Sant Iscle ens informa que Simó de Colomers, batlle de Sant Iscle pel comte d’Empúries, ha envaït Parlavà i Rupià, per la qual cosa els demana que li intimin excomunió.\n1304 (segons correcció còmput): El dia 6 de les nones de març (2 de març) de 1303, al monestir de Sant Miquel de Fluvià, Ponç V i el seu fill Hug reconeixien, davant Bernat de Vilamarí, bisbe de Girona, Berenguer, abat d’Amer, i abats d’altres monestirs, que els seus avantpassats no havien tingut serveis feudals d’”hosts, cavalgades, tragines, obres, qüesties, ni serveis forçats ni guardies” dels habitants de Colomers i d’altres senyories eclesiàstiques del comtat emporità: ...quod nos et successores nostri non habemus nec habere debemus, nec predecessores nostri habuerunt hostem seu exercitum, nec cavalcatam nec traginam nec operas nec questias nec servicia forciata, nec possumus eos ponere in stabilitis gueytis sive gardis aliquorum locorum in locis infrascriptis seu in hominibus habitantibus in eisdem presentibus et futuris, videlicet in parochia de... ...Columbariis..., “...que Nós i els nostres successors no tenim ni hem de tenir, ni els nostres predecessors tingueren, hosts o exèrcits, ni cavalcades, ni tragines, ni obres, ni questies, ni serveis forçats, ni els podem posar en guaites fermes o guardes d’algun indret, en els llocs infrascrits o en els homes que hi habiten, tan presents com futurs, és a dir, en la parròquia... ...de Colomers...”.\n1305: Gràcies a una notificació datada a Barcelona el 7 de les calendes de setembre (25 d’agost) de 1305 i signada pel rei de Catalunya-Aragó Jaume II el Just (1291-1327) sobre un intercanvi d’ambaixadors amb Malik al-Nasir, soldà d’Egipte, coneixem l’existència de Gerald de Colomers, mercader, qui sap si colomersenc, que havia de salpar, junt amb el nou ambaixador Eimeric Dusai, d’altres mercaders i gèneres no prohibits, cap a Alexandria: ...patrono navis predicte et vobis... Geraldo dez Colomers...\n1317 (segons correcció còmput): El 18 de les calendes de febrer (15 de gener) de 1316, a Castelló d’Empúries, Ponç VI d’Empúries (1313-1322) o Malgaulí, ofegat pels deutes, vengué al bisbat de Girona, Guillem de Vilamarí, abats i nobles del comtat tot el bovatge i un conjunt de tinences, lleudes i terres del comtat per 140.000 sous: ...et hominibus presentibus et futuris habitantibus et habitaturis in loco de Columbariis et pertinenciis eius licet absentibus et eorum heredibus et successoribus..., “...i homes presents i futurs que habiten i habitaran en el lloc de Colomers, i les seves pertinences, i els hereus i successors d’aquests...”.\nFerrer de Mont-rodon, abat de Santa Maria d’Amer, comprà el dret de bovatge de Colomers.\nAmb Malgaulí, es revifaren els conflictes entre la casa comtal emporitana i el monestir selvatà. Efectivament, Malgaulí usurpà, aquest mateix any 1317, diversos drets que competien a l’abat d’Amer al lloc de Colomers en demanar i compel·lir els habitants de la vila a la prestació de diferents serveis. Per aquesta raó, Guillem de Vilamarí, bisbe de Girona, inicià un procés d’excomunió del comte d’Empúries.\n1319 (segons correcció còmput): Les calendes de febrer (1 de febrer) de 1318, al Palau episcopal de Girona, el bisbe Pere de Rocabertí i Desfar, en presència de l’abat Ferrer del monestir d’Amer, entre d’altres, fulmina la pena d'entredit contra tota la terra del comte Malgaulí d'Empúries: ...et in dicto instrumento expressis et nominatis, se et successores suos non habere nec habere debere nec predecessores eius, etiam habuisse hostem seu exercitum nec cavalcatam nec traginam nec operas neque questias nec servicia forciata in hominibus ecclesiarum presentibus et futuris habitantibus in parochiis de... ...Columbariis..., “...i en l’esmentat document expressà i cità: ell i els seus successors no tenir ni haver de tenir, ni els seus predecessors tampoc posseït, hosts o exèrcits, ni cavalcades, ni tragines, ni obres, ni questies, ni serveis forçats dels homes d’església presents i futurs que habiten a la parròquia de... ...Colomers...”, entre d’altres.\nEl 4 de les calendes de març (26 de febrer) de 1318, Malgaulí signava, a Girona, una acta de penediment en la qual reconeixia i confessava que el lloc de Colomers pertanyia al monestir d’Amer i que no tenia cap dret sobre els seus habitants. Així mateix, refermà el reconeixement que havia fet el seu pare de la jurisdicció de Santa Maria d’Amer sobre el lloc de Colomers.\n1320: El primer capbreu documentat de Colomers és de l’any 1320, el qual és a l’Arxiu Diocesà de Girona. Podem trobar-hi, amb noms i cognoms, els pagaments específics dels homes propis de l’abat d’Amer al terme de Colomers.\n1322: Davant la minoritat de la seva filla pòstuma, la Marquesa d’Empúries, Ponç VI fou succeït pel seu cosí Hug VI d’Empúries (1322-1325) i I de Cardona.\n1324: Causa de l’abat d’Amer contra els batlles i oficials del castell de Verges, que haurien atemptat contra la jurisdicció del seu monestir al lloc de Colomers, al·legant certs drets del comtat d’Empúries sobre el lloc. El procés reporta que part dels veïns de la població col·laboraren amb els oficials comtals en l’assalt a l’abadia per tal de sostreure’s de la senyoria d’Amer.\n1325: L’any 1325, Hug VI d’Empúries es veié obligat pel rei Jaume II el Just a permutar el Comtat amb l’Infant Pere a canvi de les baronies valencianes d’aquest. Amb Pere I d’Empúries (1325-1341), que inicià la segona dinastia dels comtes d’Empúries, el comtat emporità passava a formar part del Casal de Barcelona.\n1329: L’any 1329, el dia 4 de les nones de juny (2 de juny), l’abat d’Amer, Ferrer de Mont-rodon, protestava contra Arnau de Camós, batlle de Verges, perquè aquest volia exercir jurisdicció sobre alguns homes propis del Monestir en el lloc de Colomers.\n1341: Pere I intercanviava el Comtat amb el seu germà Ramon Berenguer pel Comtat de Prades. Amb Ramon Berenguer I d’Empúries (1341-1364), es repetirien els conflictes jurisdiccionals sobre Colomers.\n1352: Coneixem una menció a la Capella de Sant Llenç d'aquest any: una lletra* al domer de Colomers en la qual Pere Sabater, beneficiat de Colomers, es queixa que el sagristà el té per excomunicat per qüestions entorn de la capella de Sant Leonci, on ell celebra en certes ocasions.\n* Font: Arxiu Diocesà de Girona, Lletres 1294-1913 – 1334-1362 Selectiu - Llibre U-20 Full f 130 - Codi U-020-01821.\n1353: Una lletra del 13 de setembre als clergues de Saus i altres pobles del comtat d’Empúries ens assabenta del cost de la pau amb el comte: cal pagar 6.000 sous, dels quals 2.000 els castells i viles del comtat. A Colomers toca pagar 30 sous.\n1355: Causa de l’abat d’Amer contra els batlles i oficials del castell de Verges, que haurien atemptat contra la jurisdicció del seu monestir al lloc de Colomers, al·legant certs drets del comtat d’Empúries sobre el lloc.\n1356: L’any 1356, el comte intentà usurpar de nou la jurisdicció de la vila de Colomers i d’algunes propietats dels seus habitants.\n1357: Un any més endavant, el 16 d’octubre de 1357, se celebrava una concòrdia a Vilamalla entre el comte Ramon Berenguer I, Bosso, abat d’Amer, i Berenguer de Cruïlles, bisbe de Girona, i hom absolia el Monestir de totes les demandes reials i personals, i li reconeixia el mer i mixt imperi de la parròquia de Colomers: ...omnibus et singulis hominibus et feminis, tam venerabilis abbatis monasterii Sancte Marie de Amerio, diocesis gerundensis, quam aliis quibuscumque quorumtumque aliorum dominorum existant habitantibus in loco et parrochia de Columbariis et..., “...a tots i cada un dels homes i dones, tant dels venerables abats del monestir de Santa Maria d’Amer, de la diòcesi gironina, com altres qualssevol de qualssevol altres senyors que viuen en el lloc i la parròquia de Colomers i...”.\n1361: Una lletra del 10 de febrer al regent de la vegueria d’Empúries li demana que no obligui els homes de Colomers a pagar la talla del fogatge.\n1380: A les acaballes de 1380, el 18 de desembre, l’abat de Santa Maria d’Amer, Bernat de Vilafreser, convocà el sindicat de la parròquia de Colomers per recollir un préstec de 36.000 sous, quantitat que necessitava per comprar la plena jurisdicció, civil i criminal, sobre la vila i la vall d’Amer a l’Infant Joan, el futur Joan I el Caçador, rei de Catalunya-Aragó (1387-1396).\n1383: El 10 de novembre, el bisbe Bertran de Mont-rodon i de Sorribes, a petició d’abats que són senyors jurisdiccionals de pobles empordanesos, entre els quals l’abat d’Amer per la senyoria de Colomers, intima monitòria als oficials del comte d’Empúries que han pertorbat la jurisdicció en aquests llocs.\n1384: Durant l’enfrontament (1381-1386) entre Joan I d’Empúries el Vell (1364-1386) i el seu cosí, i sogre, Pere III el Cerimoniós, rei de Catalunya-Aragó (1336-1387), el comte emporità fou acusat, l’any 1384, d’haver incendiat l’església de Colomers, de l’abat d’Amer, i fou citat, el 27 d’octubre, pels vicaris generals de Girona.\n1402: El dia 1 de maig de 1402, Martí I l’Humà, rei de Catalunya-Aragó (1396-1410), que acabava de reintegrar el Comtat emporità a la Corona a causa de l’extinció de la línia directa a la successió amb la mort del seu nebot Joan II d’Empúries (1398-1401) sense descendència, refermava, com a comte d’Empúries, els privilegis que els seus avantpassats Ponç V i Ponç VI d’Empúries havien concedit als habitants del Comtat.\nSegona dinastia dels comtes d’Empúries: comtes de la Dinastia del Casal de Barcelona, segona branca\nSegona dinastia dels comtes d’Empúries: comtes de la Dinastia del Casal de Barcelona, tercera branca


Badanotis :: Badalona estrena un Atles de Sostenibilitat Urbana\nRedacción - 09/05/2018 06:48\nAquest matí s'ha presentat a Badalona l'Atles de Sostenibilitat Urbana de la ciutat, un treball realitzat per l'Institut Cartogràfic i Geològic de Catalunya (ICGC) per encàrrec de l'Ajuntament, que aporta informació i eines per millorar i planificar les actuacions mediambientals i urbanístiques que es desenvolupin a Badalona. Durant la presentació de l'Atles han estat presents el regidor de Badalona Pròspera i Sostenible, Àlex Mañas, el secretari general de Territori i Sostenibilitat, Ferran Falcó i el director de l'ICGC, Jaume Massó.\nL'Atles de Sostenibilitat Urbana de Badalona està format per un conjunt de mapes temàtics on es mostren diferents indicador de forma interactiva en format SIG que serveixen com a eina de suport per a l'estudi, difusió i presa de decisions en relació amb diversos aspectes medi ambientals de la ciutat. El contingut del treball se centra en:\nCobertura vegetal. Indicador del grau de cobertura real de vegetació a la ciutat i de la seva vigorositat (índex NVDI)\nComportament tèrmic de la ciutat. Permet avaluar possibles afectacions com la coneguda com a efecte illa de calor sobre el municipi. També comparar i valorar la relació de la temperatura amb la topografia, l'alçada, orientacions, cobertura del sòl així com aspectes urbanístics.\nEficiència energètica dels polígons industrials. Avaluació de les pèrdues de calor i fred a través de les cobertes dels edificis industrials de Badalona. El treball també avalua de manera més genèrica la totalitat de les edificacions de la ciutat.\nImpacte tèrmic de l'autopista. Avaluació de la potencial afectació d'una infraestructura com l'autopista i el seu paper en el balanç tèrmic del seu entorn.\nContaminació lumínica. Valoració de les emissions de llum que s'emeten a la nit cap al cel i que en molts casos correspon a un malbaratament energètic.\nNatura de la Llum. Caracterització de les principals tipologies de làmpades lumíniques a partir del seu espectre (natura de la llum), com per exemple les làmpades amb contingut de mercuri, que ja no estan autoritzades.\nPotencial Fotovoltaic i Tèrmic de les cobertes de Badalona. Classificació de totes les cobertes de la ciutat en funció de la quantitat de radiació solar que reben al llarg de l'any i la seva capacitat per instal·lar energia solar. Aquest mapa està acompanyat d'una calculadora solar, encara en procés de finalització.\nTotes les dades incloses en l'Atles suposen una eina per millorar i planificar les actuacions que es puguin dur a terme en un futur a Badalona en diferents àmbits, apostant sempre pel respecte al medi ambient i la sostenibilitat. En aquest sentit, l'Atles influirà, per exemple, en les actuacions d'adaptació al canvi climàtic, en la transició energètica de la ciutat amb l'impuls i expansió de les energies renovables, en els projectes d'urbanització o reurbanització amb noves cobertes, en el disseny de plans d'enllumenat o en els plans de prevenció de salut.\nAmb aquest treball, Badalona es dota d'un nou instrument per abordar la gestió del territori en la seva globalitat. Un nou enfocament on la recollida d'informació, el seu processat així com la seva publicació aporten noves oportunitats per a la planificació i presa de decisions. La informació publicada a l'atles és fidel al moment en què es va realitzar la recollida de dades i per tant sotmesa a canvis constants a causa de la mateixa dinàmica de la ciutat. No obstant això, aquesta informació, inèdita fins al moment a Badalona, suposa també una foto fixa de la situació actual de la ciutat que permetrà en el futur avaluar l'evolució de Badalona pel que fa als vectors estudiats.\nUna de les primeres dades rellevants que es poden calcular a partir de la informació continguda a l'Atles és que el 50,5% de l'energia consumida a Badalona es podria generar a les teulades de la ciutat a partir d'energia fotovoltaica. Aquesta dada és especialment rellevant a l'hora de planificar futures polítiques adreçades a afavorir la transició energètica.\nL'Atles de Sostenibilitat Urbana de Badalona així com els diferents informes associats estarà disponible a través del web www.badalona.cat, dins de l'apartat de Medi Ambient.\nÀlex Mañas, regidor de Badalona Pròspera i Sostenible, ha destacat durant la presentació de l'Atles que "es tracta d'una eina fonamental per a Badalona a l'hora de combatre i adaptar-se al canvi climàtic perquè ens aporta dades científiques i analítiques que condicionaran les futures polítiques públiques". En aquest sentit, el secretari general de Territori i Sostenibilitat, Ferran Falcó, ha explicat que "amb aquest estudi Badalona es converteix en una ciutat pionera, ja que és el primer gran municipi de Catalunya que mesura de manera científica uns paràmetres que permetran que esdevingui una ciutat més sostenible en un futur pròxim".


Inici La història a casa Qui va malmetre la vista de Bach i Händel?\nLes negligències de l'oculista John Taylor, un dels farsants més reputats de l'època, van deixar cecs els dos grans mestres del Barroc\nJohn Taylor, l'oculista que va deixar cecs Bach i Händel Wikimedia Commons\nBach i Händel, nascuts a 40 quilòmetres de distància, el mateix any, amb 1 mes i 2 dies de diferència i que mai no es van conèixer, tenen en comú que són els dos grans mestres del Barroc. Però no només això, el nexe entre dos dels músics més grans del seu temps és un personatge misteriós, conegut com a John Taylor. Tot i que Bach, l’organista, va tractar de conèixer Händel, el gran músic cortesà, en vida només van quedar vinculats pels problemes de vista, uns problemes que, lluny de solucionar-se, empitjorarien en mans d’un dels farsants més reputats de l’època, l’oculista Taylor. La mala fama de l’autodenominat oftalmòleg va donar fins i tot per a la creació d’una òpera anònima titulada 'The Operator'.\nCom, amb tots aquests precedents, arriba Taylor als ulls de Bach i Händel? Màrqueting i casualitats! Quan la seva carrossa va arribar a Leipzig els enlluernats amics de Bach van convèncer el músic per ser visitat pel metge. I Händel? No és tan clar i ens hem de remetre als escrits autobiogràfics del cirurgià itinerant. Sigui com sigui, Bach va morir poc temps després de la intervenció, i Händel va durar una mica més però va morir completament cec. Tots dos van ser víctimes de la negligència del mateix oculista!\nEl 1759, l’any de la mort de Händel, naixia a Viena Maria Theresia Paradis, compositora, cantant, intèrpret, companya de Salieri, amiga de Mozart, fundadora d’una escola de música i... cega!; per tant, fora de l’abast de xarlatans i curanderos però també del primer pla de la història, al qual la portem gràcies a les males arts d’un oftalmòleg que no estimava els músics.\nMartí Luter i la reforma protestant


Un conductor se salta tres controls amb haixix al Ripollès - Diari de Girona\nUn conductor se salta tres controls amb haixix al Ripollès\nVan trobar el vehicle abandonat a Molló amb tres quilos de droga · Els Mossos d'Esquadra de Ripoll estan investigant i buscant el fugitiu\neva batlle ripoll 03.03.2021 | 23:44\nUn conductor se salta tres controls amb haixix al Ripollès Diari de Girona\nUn conductor se salta tres controls i abandona el cotxe a Molló amb tres quilos d'haixix. El primer que va evadir era de la Policia Local de Ripoll i la resta, dels Mossos, que investiguen i busquen el fugit.\nEl vehicle amb què transportava la droga té matrícula francesa. Els fets es van desencadenar la matinada de dilluns a dimarts. Quan la Policia Local de Ripoll tenia muntat un control al carrer Progrés en direcció Olot, aquest va fer cas omís als agents i va fugir.\nGirona és la setena província on han baixat més els robatoris en domicilis.\nTres intoxicats per fum en l'incendi de la cuina d'una casa de Verges.\nFuig en ser descobert per la policia i llança una bossa amb 640 grams de marihuana.\nEl conductor va seguir el mateix procediment amb un altre control a Sant Joan de les Abadesses i va aconseguir arribar a la comarca de la Garrotxa, on es va trobar un nou control. Els policies de la comissaria d'Olot van observar que en veure'ls feia un canvi de sentit a la carretera i va tornar a enfilar de nou cap al Ripollès. Van localitzar el vehicle en una benzinera de Molló a tocar de la carretera.\nEls agents van veure fugir el conductor, la sorpresa va venir en obrir el cotxe: els Mossos hi van trobar tres quilos d'haixix a l'interior.


La Creu Roja atén més de 400 demandes de recerca de persones desaparegudes en un any arreu de l’Estat\nCada any, els conflictes armats, les catàstrofes naturals i les migracions separen a moltes famílies que pateixen en no poder contactar amb els seus éssers estimats, o per desconèixer on es troben.\nEl 2011, la Creu Roja va atendre més de 400 demandes de recerca, que afecten prop de 900 persones, arreu de l’Estat.\nCada any, els conflictes armats, les catàstrofes naturals i la migració separen a moltes famílies que pateixen per no poder contactar amb els seus éssers estimats ni tenir-ne notícies. El benestar de les persones i la seva capacitat d'afrontar les crisis depenen en gran mesura de la possibilitat que tenen de mantenir-se en contacte amb els seus familiars. De conformitat amb el Dret Internacional Humanitari i el Dret Internacional dels Drets Humans les persones tenen dret a saber què ha succeït amb un familiar que ha desaparegut.\nEn el Dia Internacional dels Desapareguts, la Creu Roja reafirma el seu compromís d'ajuda a centenars de milers de famílies d’arreu del món per restablir el contacte familiar i llança la Campanya “No m'oblidis”. A través de diversos materials de sensibilització, es pretén donar a conèixer la tasca que desenvolupa el seu programa de “Restabliment del Contacte Familiar” i sensibilitzar la població sobre el dret que totes les persones tenen de conèixer on es troben els seus familiars.\nEl Servei de Restabliment del Contacte Familiar (RCF) de Creu Roja forma part, juntament amb el Comitè Internacional de la Creu Roja (CICR) i les Societats Nacionals de la Creu Roja i de la Mitja Lluna Roja, d'una extensa xarxa mundial d'ajuda a familiars de desapareguts que abasta un ampli ventall d'activitats i que té per objectiu impedir les separacions i les desaparicions, restablir i mantenir el contacte entre familiars i esclarir què ha succeït amb les persones donades per desaparegudes. Aquestes tasques solen anar acompanyades d'ajuda psicològica, jurídica i material per a les persones i famílies afectades, programes de reassemtament i reagrupament familiar.\nPerquè el RCF funcioni és imprescindible estar prop de les persones afectades. La presència a 187 països de tot el món de la Xarxa de Restabliment del Contacte Familiar de Creu Roja garanteix aquesta proximitat.\nDeclaracions: Nieves Alonso, Serveis de Restabliment de contacte familiar de Creu Roja: http://www.cruzroja.tv/index.php?metadataid=777082\nReportatge de Creu Roja Televisió sobre el Dia Mundial del Desaparegut:


La Diputació commemora el 8 de març reivindicant "Municipis feministes" - Manresa Informa!\nInici » Notícies » Notícies Generals » Societat » La Diputació commemora el 8 de març reivindicant “Municipis feministes”\n7 Març 2019 a 10:00\nCampanya institucional pel Dia Internacional de les dones\nMunicipis Feministes// cartell diba\nLa Diputació de Barcelona commemora el 8 de març, Dia Internacional de les dones, a través d’una campanya institucional, que enguany porta per lema “Municipis feministes“, en la qual es vol donar força a l’articulació d’agendes feministes que impulsin polítiques locals transformadores i interseccionals mitjançant sinèrgies i estratègies compartides. Per això, posa a disposició dels ajuntaments diversos materials i recursos per facilitar-los la tasca de difusió i proporcionar a la ciutadania elements de reflexió entorn d’aquestes qüestions.\nL’Oficina de les Dones i LGTBI de la Diputació de Barcelona té per finalitat donar suport a tots els ens locals de la demarcació perquè puguin desenvolupar polítiques d’igualtat de gènere i articular una resposta integral vers la violència masclista per tal d’avançar en la seva erradicació.\nLa Diputació de Barcelona dona suport als municipis amb l’elaboració de Protocols d’actuació en violències masclistes (locals i comarcals). Es tracta d’una eina que serveix de model d’intervenció compartit i de marc de referència tècnic i metodològic per a la coordinació interna en els diferents serveis municipals, i també externa, entre els serveis i institucions implicats.\nTambé treballa en Plans locals de prevenció de violències masclistes, un document que marca les línies estratègiques, les eines de sensibilització i les accions de prevenció a desplegar en un territori durant un període de temps concret.\nAixí mateix, la Diputació realitza Protocols interns d’actuació davant l’assetjament sexual o per raó de sexe, orientació sexual o identitat de gènere a l’àmbit laboral per garantir, de forma real i efectiva, la no-discriminació i el ple exercici de les persones en matèria d’ocupació i per a la prevenció, detecció i actuació davant d’aquests tipus de casos; i Protocols d’actuació davant l’assetjament sexual en espais públics d’oci, adreçats a revisar i dissenyar les programacions d’activitats en els espais públics i entorns d’oci (festes locals, celebracions, tradicions, festivals, actuacions musicals, oci nocturn, etc.) des de la perspectiva de gènere, i preveure actuacions en el cas que es produeixin violències sexuals en aquests espais o contextos.\nPer tal de facilitar als ens locals l’elaboració d’aquests documents, la Diputació de Barcelona ha editat la Guia per a l’elaboració de protocols davant les violències sexuals en espais públics d’oci, disponible a la Llibreria de la Diputació de Barcelona.\n#@icdones ##som8deMarç ##somaqui #diba #Municipis Feministes\nL’Institut Català de les Dones presenta #SomAquí #Som8deMarç


Així són les inversions que recompensen les empreses responsables i sostenibles | Ser on siguis\nAixí són les inversions que recompensen les empreses responsables i sostenibles\nFoment de la igualtat i de la conciliació, consciència solidària o preservació de l'ocupació són algunes de les qüestions que els inversors han començat a premiar en aquesta crisi\nCada vegada són més els inversors que seleccionen els actius de la seva cartera amb criteris que no són només els financers. Tots valoren que l’empresa sigui solvent, estigui ben gestionada i tingui unes perspectives de beneficis estables, però també es comença a tenir en compte l’impacte en el medi ambient de l’activitat de la companyia en la qual invertiran, el seu compromís envers la societat o que les retribucions del consell d’administració s’adeqüin a la situació de la companyia o de la plantilla.\nAquesta manera de fer finances es coneix com a inversió socialment responsable (ISR). Tal com assenyala Albert Carné, director de Sostenibilitat de Banc Sabadell, aquest tipus d’inversió s’emmarca en l’àmbit de les finances sostenibles, “que són aquelles que integren els criteris ESG —sigles en anglès d’ASG, criteris ambientals, socials i de governança— en l’estratègia com a part del procés d’estudi, anàlisi i selecció de valors d’una cartera d’inversió”. Avui més que mai, aquesta manera d’actuar pren una rellevància especial. “En aquest context, d’una manera com més va més generalitzada, els inversors consideren que la inversió sostenible és més resilient davant d’esdeveniments crítics i globals com la COVID-19, i ja han començat a canviar els seus fluxos d’inversió cap a actius que compleixin criteris ASG”, apunta Carné\nEl camí de les finances cap a la sostenibilitat\n“Es tracta d’un moment únic per reflexionar sobre el procés de transformació de les finances cap a la sostenibilitat i sobre com la integració dels criteris ASG connecta amb l’impacte de l’emergència sanitària”, confirmen des del Foro Spainsif, una associació sense ànim de lucre des de la qual gestores, proveïdors de serveis d’inversió i altres organitzacions promouen la inversió sostenible.\nEn bona part sembla que està sent així, atès que els fons sostenibles europeus van recaptar 30.000 milions d’euros en el primer trimestre del 2020, d’un total de 148.000 milions.\nQUANT HAN CRESCUT ELS FONS RESPONSABLES?\nEntre el 2009 i el 2017, Espanya ha passat de disposar d’un patrimoni invertit en fons d’inversió socialment responsable (ISR) de 36.000 milions d’euros a un de 186.000 milions d’euros, d’acord amb el Foro Spainsif, l’associació que promou la inversió sostenible. El 2018 van ser 210.644 milions d’euros gestionats, cosa que representa un increment del 13,5 % respecte a l’any anterior.\n“Des de la Comissió Europea, totes les iniciatives que s’estan posant en marxa per a la reconstrucció i la recuperació econòmica tenen en compte els criteris de sostenibilitat. El European Green Deal (EGD) pretén incrementar la resistència financera de la UE basant-se en aquests criteris i amb l’objectiu d’una Europa neutral climàticament el 2050. En aquest nou marc, les ISR tenen un llarg recorregut”, preveu Carné.\nEn un moment de les nostres vides en què les conseqüències de la COVID-19 estan canviant moltes de les nostres prioritats i estan accentuant el nostre caràcter solidari, aquest tipus d’inversió encara és més interessant. La raó és clara: els estalviadors, grans o petits, podem triar on destinarem els nostres diners. Si invertir en una companyia o una altra pot ser igualment rendible, no és més atractiu fer-ho en la que sigui més responsable, a més d’aconseguir una rendibilitat extra financera? Federico Servetto, director d’Estratègia de Clients de Banc Sabadell, resumeix els avantatges per als inversors en tres punts clau: “Transparència, retorns més elevats a llarg termini i satisfacció d’actuar a favor d’un món millor”. A més, fa èmfasi principalment a assenyalar que invertir amb responsabilitat no implica renunciar a la rendibilitat. Les xifres parlen per si soles: “Si analitzem la rendibilitat obtinguda des del gener del 2018 fins al gener del 2020 del MSCI World ESG Leaders (índex que mostra l’acompliment de les principals companyies del món que inverteixen sota criteris ESG), veiem que és d’un 14 %, percentatge que està molt per sobre del 9 % del MSCI World (índex que mostra l’acompliment de les principals companyies del món)”.\nDes que va néixer aquest tipus d’inversió, fa uns 20 anys, el criteri mediambiental ha estat el principal. Per exemple, els grans inversors i les gestores de fons més reconegudes han assumit com a propis els Objectius de Desenvolupament Sostenible (ODS) de Nacions Unides —el conjunt de metes globals per erradicar la pobresa, protegir el planeta i assegurar la prosperitat— i han impulsat iniciatives perquè les estratègies d’inversió contribueixin a assolir-los.\n“Els riscos associats al clima ja es van situar com la primera preocupació del món empresarial i econòmic durant l’última edició del Fòrum de Davos”, apunta Albert Carné, director de Sostenibilitat de Banc Sabadell, qui recorda que “això comporta la necessitat d’analitzar i de fer les coses d’una manera diferent. Després de la pandèmia de la COVID-19, a la preocupació pel canvi climàtic, sens dubte s’hi afegiran les qüestions relacionades amb la vulnerabilitat empresarial i social derivada del nou context econòmic”, afegeix.\nReconeixement de les empreses\nDurant aquesta crisi, la visibilitat del comportament social de les companyies ha crescut d’una manera exponencial i està fent reflexionar a tothom, inclosos els inversors, sobre la gran influència que el sector empresarial té sobre la comunitat.\n“Hi ha un reconeixement clar i creixent de les empreses i els inversors, que són conscients que tenen un paper per exercir en la societat en general. A llarg termini, les empreses que mostren principis ASG sòlids durant aquests temps difícils seran recompensades pels seus accionistes i grups d’interès”, preveu Kasper Elmgreen d’Amundi, la gestora de fons europea per actius més important, d’origen francès, que acaba de signar un acord estratègic amb Banc Sabadell per impulsar el seu negoci de fons a Espanya.\nDurant els moments més crítics d’aquesta crisi, companyies com ara Seat, Repsol, L’Oréal i Loewe han canviat la seva producció per fabricar mascaretes, vestits per a sanitaris, respiradors o gels hidroalcohòlics. També el fabricant de texans Capitán Denim, que ha passat de produir aquestes peces a elaborar més de 20.000 mascaretes.\nD’altres com ara Endesa, Iberdrola i Inditex han fet donacions de material de protecció o de diners a organitzacions com Creu Roja i Metges Sense Fronteres. Les grans operadores han reforçat les infraestructures de comunicacions i han augmentat la connexió de dades.\nMolts bancs han facilitat transaccions als seus clients, com Banc Sabadell, que està avançant els diners als pensionistes i ha posat damunt la taula una línia de finançament per pal·liar els efectes de la COVID-19 en les pimes.\nAltres criteris que també importen\nLa situació creada arran d’aquesta crisi sanitària, assenyala Carné, ofereix una oportunitat per transformar l’economia en la direcció que ja s’havia iniciat, empesa pels riscos associats al canvi climàtic. “Tanmateix, encara que l’atenció al medi ambient es mantindrà, el context econòmic farà que els aspectes socials prenguin més rellevància”.\nLa societat revisa amb lupa el comportament de les empreses davant de diferents col·lectius que formen el seu negoci, com els treballadors, els proveïdors i els accionistes. “La pandèmia ha canviat el paradigma i les empreses, les autoritats i les diferents institucions estan reajustant les seves estratègies per adaptar-les al nou escenari. Amb la COVID-19, la transformació digital en què ja ens trobàvem des de fa temps s’està accelerant, i també s’estan accentuant els aspectes vinculats a la sostenibilitat”, assenyala Carné.\nLa crisi actual evidencia la importància de crear relacions sòlides entre les empreses i els seus empleats, proveïdors, clients, reguladors i accionistes. Tots estan sent afectats, d’alguna manera, per la malaltia. I, tal com assenyalen des de Banc Sabadell, aquestes relacions estan al centre de la filosofia que subjau en les nostres ISR sobre el creixement sostenible, i el seu bon funcionament serà fonamental si volem navegar amb èxit per aquesta crisi.\nPUC INVERTIR PER CANVIAR EL MÓN\nLa inversió social responsable (ISR) té moltes variants. La més utilitzada per les gestores és la que busca excloure de la cartera companyies per la seva activitat —res d’armes, treball infantil, alcohol, pornografia o, fins i tot, tabac— o pels tipus d’emissions de renda fixa, per exemple, deute emès per països molt contaminants o dictatorials.\nAltres estils d’ISR busquen les millors empreses en una àrea determinada: tractament d’aigües o elaboració de biocombustibles, per exemple. A més, hi ha fons temàtics que secunden directament la lluita contra el canvi climàtic o el benestar per a la gent gran.\nTambé és cada vegada més habitual exercir aquesta responsabilitat tenint un paper actiu dins de les empreses en les quals invertim, fent ús, per exemple, del dret a veu i vot a les juntes d’accionistes. Però potser la més compromesa de totes és l’anomenada inversió d’impacte, que busca convertir-se en accionista de companyies, no tant per la seva rendibilitat econòmica, sinó per tenir la capacitat d’influir i provocar canvis en la seva activitat i, per tant, en la societat.\nTendències Economia Gestió dels diners Finançament